Адкрыты конкурс: рэзідэнцыя Чэшскага літаратурнага цэнтра для беларускага пісьменніка/пісьменніцы

Мараўская земская бібліятэка ў Брне – секцыя Чэшскі літаратурны цэнтр у супрацоўніцтве з Амбасадай незалежнай беларускай культуры пры Цэнтры эксперыментальнага тэатра ў Брне абвяшчаюць конкурсны адбор на рэзідэнцыю ў **Брне**.

**Рэзідэнцыя для беларускіх пісьменніц/каў**

Для аднаго беларускага пісьменніка/цы абвяшчаецца творчая або навуковая рэзідэнцыя працягласцю 4 тыдні ў Брне з магчымасцю неабмежаванага доступу да фондаў Мараўскай земскай бібліятэкі. Заяўкі могуць падаваць аўтары/кі, якія пішуць на беларускай ці рускай мове, па ўзросце ці грамадзянстве абмежаванняў няма. Мэты рэзідэнцыі – даць яе ўдзельніку/цы час і прастору для творчасці, а чэшскай культурнай супольнасці ўмагчыміць знаёмства з сучаснай беларускай літаратурнай сцэнай. Аўтар/ка павінен/на быць гатовы/ая ўдзельнічаць у мясцовым літаратурным жыцці (удзельнічаць у мерапрыемствах, зладжаных ці падтрыманых арганізатарам рэзідэнцыі).

**Умовы:**

* прынамсі адна выдадзеная кніга паэзіі, прозы або пастаўленая п’еса

**Тэрміны для прыёму заявак:**

* **10. 07. 2022**
*(вынікі будуць абвешчаны 20. 07. 2022)*

**Тэрмін рэзідэнцыі:** верасень 2022 г.

**Месца:** Брно

**Рэзідэнту/цы аплачваецца:**

* стыпендыя ў памеры 1000 еўра (або 26000 чэшскіх крон, калі заяўнік не валодае еўравым рахункам або хоча атрымаць стыпендыю гатоўкай па прыездзе ў Чэшскую Рэспубліку)
* пражыванне ў рэзідэнцыйнай кватэры
* выдаткі на прыезд на рэзідэнцыю і вяртанне назад

***Увага: У сувязі з абмежаваннямі ў выдачы Чэшскай рэспублікай візаў беларускім грамадзянам ЧЛЦ не можа забяспечыць візай, таму заяўнікі мусяць мець дзейную адкрытую Шэнгенскую візу або дазвол на пражыванне ў адной з краінаў ЕС.***

**Дакументы для ўдзелу ў конкурсе (па-руску ці па-беларуску ў тэкставым фармаце або ў pdf):**

* запоўнены фармуляр заяўкі
* матывацыйны ліст (каля 300 слоў)
* структураваная біяграфія
* бібліяграфія

Іншыя ўмовы арганізатара рэзідэнцыі прыводзяцца ў фармуляры заяўкі і маюць для ўдзельніка конкурснага адбору абавязковы характар.

Пакеты дакументаў дасылайце ў электронным выглядзе на адрас residencies@czechlit.cz, пазначыўшы прадмет: “Літаратурная рэзідэнцыя – Беларусь: *прозвішча*”.